РЕГЛАМЕНТ (ЕС) 2022/1343 НА КОМИСИЯТА

от 29 юли 2022 година

за изменение на приложения II и III към Регламент (ЕО) № 396/2005 на Европейския парламент и на Съвета относно максимално допустимите граници на остатъчни вещества от ацехиноцил, хлорантранилипрол и емамектин във или върху определени продукти

(текст от значение за ЕИП)

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 14, параграф 1, буква а) и член 49, параграф 2 от него,

като има предвид, че:

(1) Максимално допустимите граници на остатъчни вещества (МДГОВ) от ацехиноцил, хлорантранилипрол и емамектин са определени в част А от приложение III към Регламент (ЕО) № 396/2005.

(2) Европейският орган за безопасност на храните („Органът“) предостави обосновано становище относно съществуващите МДГОВ за ацехиноцил в съответствие с член 12, параграф 1 от Регламент (ЕО) № 396/2005 (2). За някои продукти Органът препоръча повишаване на съществуващите МДГОВ или запазване на нивата им. МДГОВ за тези продукти следва да бъдат включени в приложение II към Регламент (ЕО) № 396/2005 с настоящите им стойности или със стойностите, установени от Органа. Органът стигна също така до заключението, че по отношение на МДГОВ за грейпфрути, портокали, лимони, сладки лимони, мандарини, лешници, ябълки, круши, дюли, мушмули, японско нефле/японски мушмули, трапезно и винено грозде, домати, патладжани, хмел, свине (мускули, мастна тъкан, черен дроб, бъбреци), говеда (мускули, мастна тъкан, черен дроб, бъбреци, мляко) и еднокопитни (мускули, мастна тъкан, черен дроб, бъбреци, мляко) част от информацията не е налична и че е необходим по-задълбочен анализ от страна на лицата, отговарящи за управлението на риска. Тъй като не съществува риск за потребителите, МДГОВ за тези продукти следва да бъдат включени в приложение II към Регламент (ЕО) № 396/2005 с настоящите им стойности или със стойностите, установени от Органа. Тези МДГОВ ще бъдат преразгледани, като при това преразглеждане ще се вземе предвид информацията, налична в периода от две години след датата на публикуване на настоящия регламент.

(3) Органът предостави обосновано становище относно съществуващите МДГОВ за хлорантранилипрол в съответствие с член 12, параграф 1 от Регламент (ЕО) № 396/2005 (3). Той препоръча да бъдат намалени МДГОВ за бадеми, бразилски орехи, кашу, кестени, кокосови орехи, лешници, орехи макадамия, пеканови орехи, ядки от пиния, шамфъстък, орехи, ябълки, круши, дюли, мушмули, японско нефле/японски мушмули, сладка царевица, карфиол, целина, кафе на зърна и мускули (свине, говеда, овце, кози и еднокопитни). За други продукти той препоръча повишаване на съществуващите МДГОВ или запазване на нивата им. МДГОВ за тези продукти следва да бъдат включени в приложение II към Регламент (ЕО) № 396/2005 с настоящите им стойности или със стойностите, установени от Органа. За къдраво зеле Органът препоръча да се запазят съществуващите МДГОВ от 20 mg/kg. Държавите членки обаче поискаха повишаване на МДГОВ за къдраво зеле на 40 mg/kg, които са МДГОВ по Кодекс алиментариус (CXL) за листа от репички, тъй като листата от репички понастоящем са класифицирани в част Б от приложение II към Регламент (ЕО) № 396/2005 в подгрупата „Къдраво зеле“. През 2015 г., когато CXL за листа от репички бяха въведени в законодателството на Съюза, листата от репички не бяха изрично посочени в това законодателство. Поради това беше счетено, че те принадлежат към подгрупата „Бейби култури (в т.ч. растения от вида Brassica)“, а не към подгрупата „Къдраво зеле“. Държавите членки поискаха да се следва настоящата класификация. Освен това Органът стигна до заключението, че по отношение на МДГОВ за сладки пиперки, пъпеши, дини, лозови листа и подобни видове, фъстъци, слънчогледово семе и семена от рапица част от информацията не е налична и че е необходим по-задълбочен анализ от страна на лицата, отговарящи за управлението на риска. Тъй като не съществува риск за потребителите, МДГОВ за тези продукти следва да бъдат включени в приложение II към Регламент (ЕО) № 396/2005 с настоящите им стойности или със стойностите, установени от Органа. Тези МДГОВ ще бъдат преразгледани, като при това преразглеждане ще се вземе предвид информацията, налична в периода от две години след датата на публикуване на настоящия регламент.

(4) Органът предостави обосновано становище относно съществуващите МДГОВ за емамектин в съответствие с член 12, параграф 1 от Регламент (ЕО) № 396/2005 (4). Той предложи да се измени определението за остатъчното вещество на емамектин B1a и неговите соли, изразени като емамектин B1a (свободна основа). Той препоръча да бъдат намалени МДГОВ за сливи, картофи, краставици, корнишони, тиквички, пъпеши, дини, броколи, карфиол, брюкселско зеле, зеле, полска салата/кълнова салата, марули, кресон и други кълнове, земен кресон, рукола, червен синап, бейби култури (в т.ч. растения от рода Brassica), кервел, сибирски лук/лук резанец, листа от целина, магданоз, градински чай, розмарин, мащерка, босилек и ядливи цветя, дафинови листа, естрагон, грах (без шушулки) и артишок. За други продукти Органът препоръча повишаване на съществуващите МДГОВ или запазване на нивата им. МДГОВ за тези продукти следва да бъдат включени в приложение II към Регламент (ЕО) № 396/2005 с настоящите им стойности или със стойностите, установени от Органа. Той стигна също така до заключението, че по отношение на МДГОВ за портокали, лимони, мандарини, трапезно и винено грозде, тикви, къдрава листна ендивия/широколистна ендивия, памуково семе, свине (мускули, мастна тъкан, черен дроб, бъбреци), говеда (мускули, мастна тъкан, черен дроб, бъбреци), овце (мускули, мастна тъкан, черен дроб, бъбреци), кози (мускули, мастна тъкан, черен дроб, бъбреци), еднокопитни (мускули, мастна тъкан, черен дроб, бъбреци), други отглеждани в стопанства сухоземни животни (мускули, мастна тъкан, черен дроб, бъбреци) и мляко (от едър рогат добитък, овце, кози, коне) част от информацията не е налична и че е необходим по-задълбочен анализ от страна на лицата, отговарящи за управлението на риска. Тъй като не съществува риск за потребителите, МДГОВ за тези продукти следва да бъдат включени в приложение II към Регламент (ЕО) № 396/2005 с настоящите им стойности или със стойностите, установени от Органа. Тези МДГОВ ще бъдат преразгледани, като при това преразглеждане ще се вземе предвид информацията, налична в периода от две години след датата на публикуване на настоящия регламент. Органът също така стигна до заключението, че по отношение на МДГОВ за кайсии част от информацията не е налична. Подадено беше заявление в съответствие с член 6, параграф 1 от Регламент (ЕО) № 396/2005 за изменение на съществуващите МДГОВ за кайсии, наред с други продукти. В становището си (5) Органът стигна до заключението, че са изпълнени всички изисквания във връзка с пълнотата на подадените данни и че поисканото от заявителя изменение на МДГОВ за кайсии е приемливо. Това изменение е разгледано в Регламент (ЕС) 2022/476 на Комисията (6), поради което не е необходима допълнителна информация за кайсии.

(5) В обоснованите становища на Органа са взети под внимание съществуващите CXL. При определянето на МДГОВ са взети предвид CXL, които са безопасни за потребителите в Съюза.

(6) По отношение на продукти, върху които използването на въпросния продукт за растителна защита не е разрешено в Съюза, и за които не съществуват нива, при които е допустим вносът, или не съществуват МДГОВ по Кодекс алиментариус, МДГОВ следва да бъдат установени на конкретната граница на определяне или да се прилагат МДГОВ по подразбиране съгласно член 18, параграф 1, буква б) от Регламент (ЕО) № 396/2005.

(7) Комисията проведе консултации с референтните лаборатории на Европейския съюз за остатъци от пестициди относно нуждата да се адаптират някои от границите на определяне. За няколко вещества тези лаборатории стигнаха до заключението, че поради промените в техническо отношение за някои продукти се налага да бъдат установени специални граници на определяне.

(8) Въз основа на обоснованите становища на Органа и като се вземат под внимание факторите, които са от значение за разглеждания въпрос, съответните изменения на МДГОВ отговарят на изискванията на член 14, параграф 2 от Регламент (ЕО) № 396/2005.

(9) В рамките на Световната търговска организация бяха проведени консултации относно новите МДГОВ с търговските партньори на Съюза и техните становища бяха взети под внимание.

(10) Поради това Регламент (ЕО) № 396/2005 следва да бъде съответно изменен.

(11) С цел да се позволи нормалното пускане на пазара, преработване и потребление на продуктите, в настоящия регламент следва да се предвидят преходни разпоредби за продуктите, които са били произведени преди изменението на МДГОВ и за които има информация, че се поддържа високо равнище на защита на потребителите.

(12) Следва да се предвиди разумен срок преди прилагането на изменените МДГОВ, така че да се позволи на държавите членки, трети държави и стопанските субекти в областта на храните да се подготвят за спазването на новите изисквания вследствие на изменението на МДГОВ.

(13) Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

ПРИЕ НАСТОЯЩИЯ РЕГЛАМЕНТ:

Член 1 Приложения II и III към Регламент (ЕО) № 396/2005 се изменят в съответствие с приложението към настоящия регламент.

Член 2 Регламент (ЕО) № 396/2005 във вида преди изменението му с настоящия регламент продължава да се прилага за продукти, които са били произведени в Съюза или внесени в Съюза преди 22 февруари 2023 г.

Член 3 Настоящият регламент влиза в сила на двадесетия ден след деня на публикуването му в Официален вестник на Европейския съюз. Той се прилага от 22 февруари 2023 г.

Настоящият регламент е задължителен в своята цялост и се прилага пряко във всички държави членки. Съставено в Брюксел на 29 юли 2022 година. За Комисията Председател Ursula VON DER LEYEN

(1) ОВ L 70, 16.3.2005 г., стр. 1.

(2) Европейски орган за безопасност на храните; Reasoned opinion on the review of the existing maximum residue levels for acequinocyl according to Article 12 of Regulation (EC) No 396/2005 (Обосновано становище относно прегледа на съществуващите максимално допустими граници на остатъчни вещества от ацехиноцил в съответствие с член 12 от Регламент (ЕО) № 396/2005). EFSA Journal (Бюлетин на ЕОБХ), 2020; 18(1): 5983.

(3) Европейски орган за безопасност на храните; Reasoned opinion on the review of the existing maximum residue levels for chlorantraniliprole according to Article 12 of Regulation (EC) No 396/2005 (Обосновано становище относно прегледа на съществуващите максимално допустими граници на остатъчни вещества от хлорантранилипрол в съответствие с член 12 от Регламент (ЕО) № 396/2005). EFSA Journal (Бюлетин на ЕОБХ), 2020; 18(9): 6235.

(4) Европейски орган за безопасност на храните; Reasoned opinion on the review of the existing maximum residue levels for emamectin according to Article 12 of Regulation (EC) No 396/2005 (Обосновано становище относно прегледа на съществуващите максимално допустими граници на остатъчни вещества от емамектин в съответствие с член 12 от Регламент (ЕО) № 396/2005). Бюлетин на ЕОБХ (EFSA Journal), 2019;17(8):5803.

(5) Reasoned opinion on the modification of the existing maximum residue levels for emamectin in various crops (Обосновано становище относно изменението на съществуващите максимално допустими граници на остатъчни вещества от емамектин в различни култури). Бюлетин на ЕОБХ (EFSA Journal), 2021;19(8):6824.

(6) Регламент (ЕС) 2022/476 на Комисията от за изменение на приложения II, III и IV към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от оцетна киселина, азоксистробин, бензовиндифлупир, циантранилипрол, цифлуфенамид, емамектин, флутоланил, калциев 24 март 2022 г. полисулфид, малтодекстрин и прохиназид във и върху определени продукти (OВ L 98, 25.3.2022 г., стр. 9).